- Ուրեմն, Հայաստանի Հանրապետությունում պառլամենտական համակարգ է եւ ես խնդրում եմ որեւէ իշխանության ներկայացուցչի չառանձնացնել իշխանությունից: Վարչապետը Հայաստանի Հանրապետական կուսակցության ներկայացուցիչ է, նախագահի առաջին տեղակալն է, կուսակցության առանցքային դեմքերից մեկն է: Վարչապետը մեր քաղաքական թիմի անդամ է, եւ իրականացնում է կուսակցության քաղաքականությունը մեզ հետ միասին: Կառավարության պատասխանատվությունը ոչ միայն Կարեն Կարապետյանին է, այլեւ ողջ հանրապետական կուսակցության: